সেভেরাস স্নেপ
সেভেরাস স্নেপ (ইংরেজি ভাষায় Severus Snape) ব্রিটিশ লেখিকা জে. কে. রাউলিং রচিত "হ্যারি পটার" উপন্যাস সিরিজের একটি কাল্পনিক চরিত্র। প্রথম উপন্যাস "হ্যারি পটার অ্যান্ড দ্য ফিলোসফার্স স্টোন" এ তিনি প্রাথমিক খলনায়কদের একজন হলেও পরবর্তীকালে তাঁর চরিত্রটি আরো জটিল এবং রহস্যময় হয়ে উঠে। রাউলিং স্নেপের প্রকৃত চরিত্র ও আনুগত্য প্রকাশ করেন সিরিজের সর্বশেষ বই "হ্যারি পটার অ্যান্ড দ্য ডেথলি হ্যালোস" এ। স্নেপ সিরিজের সাতটি বইয়ের প্রতিটিতে উপস্থিত ছিলেন।
হ্যারি পটার চলচ্চিত্র সিরিজের কুশীলবদের তালিকা
বইগুলোর অধিকাংশ উল্লেখযোগ্য চরিত্র সিরিজের শেষদিকের হগওয়ার্টসের যুদ্ধে উপস্থিত হয়। শেষ চারটি চলচ্চিত্রের পরিচালক ডেভিড ইয়েটস বলেছেন, "আমি তাদের সকলকে চাই"। অর্থাৎ তিনি সিরিজের সর্বশেষ চলচ্চিত্রটিতে পূর্ববর্তী চলচ্চিত্রসমূহের বেশিরভাগ অভিনেতা ও অভিনেত্রীদের অন্তর্ভুক্ত করতে চান।